Case ID: 1237289
Sentence 4: Məhkəmə iclasında şahid qismində dindirilmiş Şahid1 xx.xx.2020-ci il tarixdə saat 22:15 radələrində əməliyyat-istintaq qrupunun üzvü olduğunu, xidmətdə olan zaman Ağdaş şəhəri F.Səfərov küçəsi 12-də yaşayan X13 DİN-in “102” xidmətinə müraciət edərək qaynı Təqsirləndirilən şəxs onun yaşadığı ünvana gələrək onu öldürməklə hədələməsi barədə məlumat verdiyini, həmin məlumatla əlaqədar özü və əməliyyatistintaq qrupunun digər üzvləri, yəni Ağdaş RPŞ-nin TB-nin təhqiqatçısı Elçin Mütəllimov və İTB-nin sahə rəisi Şahid3 həmin gün Növbətçi Hissəsinin sürücü polis nəfəri olan Şahid4 ilə xidməti polis avtomobili ilə Afaq Qədimovanın yaşadığı ünvana getdiklərini, həmin vaxt Səbuhinin həmin ünvanda olmadığını, daha sonra Səbuhinin qardaşı Şahid5 Səbuhinin hazırda SU-18 qəsəbəsində olduğunu bildirdiyini, Şahid5 və Afaqın öz avtomobilləri ilə, özlərinin isə Əlövsətin idarə etdiyi Fiat Doblo **-PS-*** dövlət qeydiyyat nişanlı xidməti avtomobillə Ağdaş SU-18 qəsəbəsinə getdiklərini, həmin qəsəbəyə çatan zaman Səbuhinin yol kənarında olduğunu gördüklərini, avtomobili saxlayıb ona yaxınlaşdıqlarını, Səbuhinin onları görən kimi nalayiq söyüşlər söyərək onlara tərəf gəldiyini, onu sakitləşdirməyə çalışdıqlarını, həmin vaxt küçədə adamların olduğunu, səsküyə kənardan adamların gəldiklərini, lakin qaranlıq olduğundan kimlərin olmasını görmədiyini, Səbuhiyə ondan şikayət olduğunu bildirdiklərini və sakitləşdirməyə çalışdıqlarını, lakin Səbuhinin daha azğınlaşaraq əlində olan mobil telefonu avtomobilin qabaq aynasına çırpdığını, zərbədən avtomobilin qabaq şüşəsinin çatladığını, Səbuhiyə yaxınlaşan zaman onun cibindən lezva çıxardaraq boyun nahiyəsini və qarın nahiyəsini doğramağa başladığını, buna görə ona yaxın gedə bilmədiklərini, Səbuhidən ayrılıb getdiklərini, daha sonra Səbuhi polis şöbəsinin qarşısına gəldiyini, Səbuhini orada saxlayıb polis şöbəsinə saldıqlarını, hadisə zamanı orada adamların olduğunu, Səbuhinin qardaşı Şahid5 və qardaşı arvadı Afaqın da olduğunu, qaranlıq olduğundan kənarda olan şəxsləri tanıya bilmədiyini, Səbuhinin onlara qarşı hər hansı bir zor tətbiq etmədiyini, ancaq avtomobilin qabaq aynasını əlində olan mobil telefonla vurub sındırdığını göstərmişdir.